ETE พุ่งเกือบ 7% โบรกฯแนะ “ซื้อเก็งกำไร” ชูเทคนิคสวย
ETE พุ่งเกือบ 7% โบรกฯแนะ "ซื้อเก็งกำไร" ชูเทคนิคสวย โดยล่าสุด ณ เวลา 15.07 น. ราคาอยู่ที่ 2.98 บาท บวก 0.18  บาท หรือ 6.43% สูงสุดที่ 3.02 บาท ต่ำสุดที่ 2.80 บาท มูลค่าซื้อขายที่ 27.73 ล้านบาท
30 พ.ย. 2560

ผู้สื่อข่าวรายงานว่า ราคาหุ้น บริษัท บูรพา เทคนิคอล เอ็นจิเนียริ่ง จำกัด (มหาชน) หรือ ETE ล่าสุด ณ เวลา 15.07 น. อยู่ที่ 2.98 บาท บวก 0.18  บาท หรือ 6.43% สูงสุดที่ 3.02 บาท ต่ำสุดที่ 2.80 บาท มูลค่าซื้อขายที่ 27.73 ล้านบาท ขณะที่ดัชนีตลาดหุ้นไทยโดยรวมลบ 0.53%

ด้าน บล.โกลเบล็ก ระบุในบทวิเคราะห์ แนะนำ “ซื้อเก็งกำไร” ETE แนวรับ  2.94 บาท / แนวต้าน 3.12 บาท / Cut loss  2.84 บาท ปิดสร้างแท่งเทียนเขียวเต็มแท่งและกลับมายืนเหนือเส้น EMA 10 ได้ทำให้เริ่มกลับเป็นแนวโน้มขาขึ้น สอดคล้องกับค่าสัญญาณ RSI+MACD ที่ชี้ขึ้นสนับสนุนทิศทางทำให้มีโอกาสปรับตัวขึ้นต่อได้